paragraph_text: Prvi punk rock sastavi kao što su Ramones, Buzzcocks, the Dickies, Stiff Little Fingers, Generation X, the Adicts, i the Undertones, imali su snažan osjećaj za melodiju, koju su posuđivali iz pop rocka i power popa. Sredinom 1980-ih, punk rock sastavi kao što su Descendents, kombinirali su punk rock s hardcore punkom i melodijama inspiriranim popom, kao i tekstovima koji su govorili o curama, tinejdžerskoj zbunjenosti, a uz to bili i humoristični. Sastavi iz tog doba kao što su Husker Du i Bad Religion utjecali su na kasniji pop punk. Pop punk u SAD-u počeo je rasti u popularnosti krajem 1980-ih i početkom 1990-ih, posebice u Kaliforniji gdje su nezavisne diskografske kuće (najznačajnije Lookout! Records) počele objavljivati glazbu na svoj način. Za Lookout! Records potpisali su punk rock i pop punk sastavi kao što su Green Day, Screeching Weasel, The Queers, Rancid, i The Mr. T Experience.